Kaapstad-damvlakke bereik allemintige 70% | Maroela Media
Die gesamentlike damvlakke in Kaapstad het die afgelope twee weke tot ŉ allemintige 70% gestyg.
Die Stad Kaapstad het in ŉ verklaring gesê die gemiddelde waterverbruik vir die afgelope week het van 526 miljoen liter per dag na 505 miljoen liter per dag verminder.
Die droogte wat die Wes-Kaap vir lank in ŉ knelgreep gehad het en die al meer dalende damvlakke het tot gevolg gehad dat Vlak 6B-waterbeperkings vanaf Februarie ingestel is. Dit het gepaardgegaan met hoër watertariewe en Kapenaars moes behoorlik planne maak om water genoegsaam te bespaar om Dag Zero te vermy.
Waterbeperkings sal vanaf 1 Oktober 2018 na Vlak 5 verminder word as gevolg van die herstel van die damvlakke en die volgehoue waterbesparingspogings van Kapenaars.
“Aangesien die verbruik onder die Vlak 6B-waterbeperkings nooit die doelwit van 450 miljoen bereik het nie en rondom 500 miljoen liter per dag gebly het – wat die teiken vir Vlak 5-beperkings is, het die stad besluit om die beperkings en die tariewe na Vlak 5 te verslap. Dít sal verligting aan waterverbruikers bied en behoort Oktober in hul munisipale rekeninge te reflekteer.”
Neilson verduidelik dat tariewe op verbruik gebaseer is en dus lei laer gebruik tot laer kostes.
Hy het inwoners gemaan om aan te hou om water te bespaar.
Ironies dat Pretorie waterbeperkings het terwyl die damme vol is! Alles te danke aan infrastrukture wat nie aangepas is met die bevolkings groei nie! Beplanning, onderhoud en reserwes is mos die groot remskoene in die nuwe bedeling! Red nou ñ nasie!
Wolkie · 10 maande gelede
Kalmeer broer.. dit het lanklaas oordentlik gereen, het jy nie agtergekom al die brande wat links en regs opsteek nie?
Klara · 10 maande gelede
Dank God vir Sy genade oor die Kaap.
Moet nooit ophou glo nie.